text: Bart Pelgröm er årets unge landmand
  06 november 2015 kl. 10.04
  Torsdag blev vinderen af Årets Unge Landmand kåret. Det blev den 22-årige Bart Pelgröm fra Sønderjylland. 
  Det er selvfølgelig en sønderjyde, der er årets unge landmand.
  Den bare 22-årige Bart Pelgröm fra Arrild ved Toftlund blev nemlig onsdag udnævnt til titlen ved Landbrug & Fødevarers delegeretmøde i Herning. Det er blandt andet mod og målrettethed, der har ført til, at Bert Pelgröm vandt titlen.
  Den unge landmand var nemlig stadig studerende på Gråsten Landbrugsskole, da han som bare 21-årig fik lov fra banken til at skrive under på en købsaftale til en gård med 190 køer. Mælkeproduktionen er siden da nået op på 280 køer – og Bart Pelgröm arbejder på at udvide til hele 400 køer.
  - Det er dejlig. Det er en anerkendelse og et lille skulderklap. Det er rart, at der er nogen, der sætter pris på, at de unge kommer til i landbruget, siger Bart Pelgröm til TV SYD.
  Med titlen som årets unge landmand følger et rejsegavekort på 30.000 kr.
  